text: Sønderjyske brød er kåret til Danmarks bedste
  27 september 2016 kl. 17.11
  Det bedste fuldkornsbrød og rugbrød i landet er fra TV SYDs område – hvor Danmarks tre største brødtalenter også skal findes.
  Rådhuspladsen i København dannede rammen om den 16. udgave af konkurrencen ”Danmarks bedste brød og kager”. Det blev til flere priser til bagere i TV SYDs område.
  I alt 70 produkter kæmpede om at blive Danmarks bedste i syv forskellige kategorier.
  To af hovedkonkurrencens kategorier blev vundet af sønderjyske bagerier.
  Alex Gustavson fra Byens Brødhus i Sønderborg kan kalde sig danmarksmester i kategorien Fuldkornsbrød, hvor Mikkel Hansen fra Pompei i Ribe blev nummer tre. Samtidig har Alex Gustavson bagt det tredjebedste specialbrød.
  Mona Have fra Klosterbageriet i Løgumkloster bagte Danmarks bedste rugbrød, mens Sune Kristensen fra Byens Brød og Café i Vejen tog sig af andenpladsen.
  Ydermere er Danmarks tre største brødtalenter fra Ribe og Vejle. Blandt eleverne i talentkonkurrencen kan Rune Ulf Bonnichsen fra Pompei i Ribe kalde sig Danmarks bedste til brød,
  Det blev også til flotte placeringer til lokale bagerier i kategorierne Madbrød, Tørkage og Kransekage.
  Tirsdag omkring klokken 20.00 kan du se alle vinderne og opskrifterne på konkurrencens hjemmeside.
  Danmarks bedste brød og kager
  TALENTKONKURRENCEN (elever)Brød:Rune Ulf Bonnichsen, Pompei RibeThomas Munkholm Johansen, P.A Anderen VejleAnnemette Sørensen, Pompei Ribe Tærte:Amalie Hansen, Meyers Konditori i KøbenhavnChristina Refshauge Pedersen, Blomsterbergs Cafe, Kongens LyngbyPernille Søegaard, Bagergaarden i Hinnerup  DANMARKS BEDSTE BRØD OG KAGER (hovedkonkurrencen)Specialbrød:Jesper Krarup Sørensen, Lyngens Bageri, KøgeMalene Hansen, Kirstens Konditori, BrønshøjAlex Gustavson, Byens Brødhus, Sønderborg Fuldkornsbrød:Alex Gustavson, Byens Brødhus, SønderborgMartin Andersen, Smørum Konditori, SmørumMikkel Hansen, Pompei, Ribe  Rugbrød:Mona Have, Klosterbageriet, LøgumklosterSune Kristensen, Byens Brød og Cafe, VejenFie Mortensen, Sejers Konditori, Sorø  Madbrød:Bo Holberg-Johansen, Farumhus Konditori, FarumChristian Larsen, Kirstens Konditori, BrønshøjAnnemette Sørensen, Pompei, Ribe Tørkage:Thomas Bastholm, Conditori La Glace, KBHMette Sophie Olesen, Conditori la Glace, KBHGabriel Ahlgreen, Vanilla Chocolatier og Konditori, Vejle Kransekage:Thomas Bastholm, Conditori La Glace, KBHMette Sophie Olesen, Conditori la Glace, KBHGabriel Ahlgreen, Vanilla Chocolatier og Konditori, Vejle Bagt tærte:Mette Sophie Olesen, Conditori la Glace, KBHThomas Bastholm, Conditori La Glace, KBHEmil Vang, Conditori La Glace, KBH
  
  